CELEX: 62013TA0348
Language: hr
Date: 2014-09-24 00:00:00
Title: Predmet T-348/13: Presuda Općeg suda od 24. rujna 2014. – Kadhaf Al Dam protiv Vijeća ( „Zajednička vanjska i sigurnosna politika — Mjere ograničavanja donesene s obzirom na stanje u Libiji — Zamrzavanje sredstava i gospodarskih izvora — Obveza obrazlaganja — Očita pogreška u ocjeni — Izmjena učinaka poništenja u vremenu — Izvanugovorna odgovornost” )

3.11.2014   
            
            
               HR
            
            
               Službeni list Europske unije
            
            
               C 388/16
            
         Presuda Općeg suda od 24. rujna 2014. – Kadhaf Al Dam protiv Vijeća
   (Predmet T-348/13) (1)
   
   ((„Zajednička vanjska i sigurnosna politika - Mjere ograničavanja donesene s obzirom na stanje u Libiji - Zamrzavanje sredstava i gospodarskih izvora - Obveza obrazlaganja - Očita pogreška u ocjeni - Izmjena učinaka poništenja u vremenu - Izvanugovorna odgovornost”))
   2014/C 388/20
   Jezik postupka: francuski
   
      Stranke
   
   
      Tužitelj: Ahmed Mohammed Kadhaf Al Dam (Kairo, Egipat) (zastupnik: H. de Charette, odvjetnik)
   
      Tuženik: Vijeće Europske unije (zastupnici: A. Vitro i V. Piessevaux, agenti)
   
      Predmet
   
   S jedne strane, zahtjev za poništenje Odluke Vijeća 2011/137/ZVSP od 28. veljače 2011. o mjerama ograničavanja s obzirom na stanje u Libiji (SL L 58, str. 53.) (SL, posebno izdanje na hrvatskom jeziku, poglavlje 18. svezak 6., str. 191.), Uredbe Vijeća (EU) br. 204/2011 od 2. ožujka 2011. o mjerama ograničavanja s obzirom na stanje u Libiji (SL L 58, str. 1.) (SL, posebno izdanje na hrvatskom jeziku, poglavlje 18. svezak 4., str. 140.), Odluke Vijeća 2013/182/ZVSP od 22. travnja 2013. o izmjeni Odluke 2011/137 (SL L 111, str. 50.), Provedbene uredbe Vijeća (EU) br. 689/2014 od 23. lipnja 2014. o provedbi članka 16. stavka 2. Uredbe br. 204/2011 (SL L 183, str. 1.) i Odluke Vijeća 2014/380/ZVSP od 23. lipnja 2014. o izmjeni Odluke 2011/137 (SL L 183, str. 52.), u dijelu u kojem se ti akti odnose na tužitelja, i s druge strane, zahtjev za naknadu štete prouzročene tim aktima.
   
      Izreka
   
   
               1.
            
            
               Poništavaju se Odluka Vijeća 2013/182/ZVSP od 22. travnja 2013. i Odluka Vijeća 2014/380/ZVSP od 23. lipnja 2014. o izmjeni Odluke 2011/137/ZVSP o mjerama ograničavanja s obzirom na stanje u Libiji, u dijelu u kojem zadržavaju ime A. M. Kadhaf Al Dama na popisu koji se nalazi u Prilozima II. i IV. Odluci Vijeća 2011/137/ZVSP od 28. veljače 2011. o mjerama ograničavanja s obzirom na stanje u Libiji.
            
         
               2.
            
            
               Poništava se Provedbena uredba Vijeća (EU) br. 689/2014 od 23. lipnja 2014. o provedbi članka 16. stavka 2. Uredbe (EU) br. 204/2011, u dijelu u kojem zadržava ime Kadhaf Al Dama na popisu koji se nalazi u Prilogu III. Uredbi Vijeća (EU) br. 204/2011 od 2. ožujka 2011. o mjerama ograničavanja s obzirom na stanje u Libiji.
            
         
               3.
            
            
               Zadržavaju se učinci Odluke 2013/182, Odluke 2014/380 i Provedbene uredbe br. 689/2014 u dijelu koji se odnosi na Kadhaf Al Dama i to do dana isteka roka za žalbu protiv ove presude ili – ako je žalba podnesena u tom roku – do odluke Suda u tom pogledu.
            
         
               4.
            
            
               U preostalom dijelu tužba se odbija.
            
         
               5.
            
            
               Kadhaf Al Dam snosit će troškove Vijeća Europske unije kao i vlastite troškove nastale u vezi sa zahtjevom za naknadu štete.
            
         
               6.
            
            
               Vijeće će snositi troškove Kadhaf Al Dama i vlastite troškove nastale u vezi sa zahtjevom za poništenje.
            
         
      (1)  SL C 298, 12.10.2013.